《清远峡》
明代·钟晓

五十年来几系舟，宦途奔逐苦淹留。登临剩有归山志，信宿能无去国谋。

台榭纡回参帝子，碑文斑驳识猿猴。乾坤老我耽佳景，此地还应续胜游。

作者简介：广东顺德人，字景旸。举人。为梧州府学训导，主持桂林书院。正德时历南京贵州道御史，尝刷卷四川，谏帝迎生佛，请停采木，蜀人德之。嘉靖时，谪沔阳通判，官至思恩知府。卒年八十五。